Р Е Ф Е Р А Т
ЗА ИЗБОР НА НАСТАВНИК ОД областИТЕ
МАРКЕТИНГ и МЕНАЏМЕНТ

НА ЕКОНОМСКИ ФАКУЛТЕТ – ПРИЛЕП
УНИВЕРЗИТЕТ “СВ.КЛИМЕНТ ОХРИДСКИ „ БИТОЛА
Во врска со конкурсот за избор на наставник во сите звања од областите маркетинг и менаџмент на Економскиот факултет во Прилеп, Универзитет „Св. Климент Охридски“ – Битола, објавен во дневните весници - Лајм, на 05.03.2019 год., и Нова Македонија на 04.03.2019 год, наставно-научниот совет на Економскиот  факултет во Прилеп со одлука број  02-310/14 од 01.04.2019 година, формира рецензиона комисија за избор на наставник во сите наставно-научни звања од областите Маркетинг и Менаџмент, во следниот состав:
1. проф. д-р Марика Башеска Ѓорѓиеска, редовен професор во пензија, Универзитет „Св. Климент Охридски“ – Битола, Економски факултет – Прилеп

2. проф. д-р Нада Секуловска, редовен професор во пензија, Универзитет „Св. Кирил и Методиј“ – Скопје, Економски факултет

3. проф. д-р Изет Зеќири, редовен професор на Факултетот за бизнис и економија, Универзитет на Југоисточна Европа, Тетово, член на МАНУ
По разгледувањето на пристигнатите материјали, врз основа на член 173 став 8 од Законот за високото образование, како и член 31 и член 32 од Правилникот за посебните услови и постапката за избор во наставно-научни, наставно-стручни, научни, наставни и соработнички звања на Универзитетот „Св. Климент Охридски“- Битола, рецензионата комисија го поднесува следниов: 

И З В Е Ш Т А Ј


На конкурсот за избор на наставник во сите наставно-научни звања од областите маркетинг и менаџмент, објавен од страна на Економскиот факултет – Прилеп во дневните весници - Лајм, на 05.03.2019 год. и Нова Македонија на 03.04.2019 година, се пријави кандидатката проф. д-р Снежана Мојсовска Саламовска, вонреден професор на Економскиот факултет – Прилеп, Универзитет „Св. Климент Охридски“- Битола.

Врз основа на поднесената пријава, како и останатите расположливи документи, Комисијата ги изнесува следните констатации:
Биографски податоци
Кандидатката, проф. д-р Снежана Мојсовска Саламовска е родена во Битола на 24.09.1972 година. Основно и средно образование завршила во Битола,  при што, со одлука на наставничкиот совет, е прогласена за најдобар ученик во својата генерација. Добитник е на општински, регионални и републички награди на натпревари и конкурси од повеќе наставни области, а посебно од областите на странските јазици и книжевноста. Континуирано користела стипендија за талентирани ученици веќе од прва година средно образование, и понатаму, во текот на универзитетските студии кои што ги реализирала на Универзитетот „Св. Климент Охридски“ – Битола, на Економскиот факултет во Прилеп, на насоката Економија на претпријатија, во траење од осум семестри. Дипломирала во септември 1996 година, со просечен успех 8.90. Веднаш по дипломирањето, во октомври 1996 година се запишала на магистерски студии на Универзитетот „Св. Кирил и Методиј“, на Економскиот факултет во Скопје, на студиската програма по МАРКЕТИНГ, во траење од три семестри, не сметајќи ја истражувачката работа поврзана со изработката на магистерскиот труд. Магистрирала во 1999 год. на тема „Истражување на инструментите на маркетинг миксот – методи и апликација“, со што се стекнала со звање магистер на економски науки од областа маркетинг. Докторската дисертација ја пријавила на Универзитетот „Св. Климент Охридски“ во Битола, на Економскиот факултет во Прилеп во 2003 год, на тема од областа на маркетинг менаџментот, и тоа „Промотивните активности во функција на ефикасноста и ефективноста на компаниите“, и успешно ја одбранила во 2008 год., со што се стекнала со звање доктор на економски науки.
Таа  активно ги зборува англискиот, рускиот и хрватскиот јазик, а исто така има солидни познавања од италијанскиот и францускиот јазик, што и’ овозможува реализација на академски предавања на неколку странски јазици, непречено користење на најновата светска стручна литература, како и реализација и рецензија на преводи, имајќи во предвид дека таа е овластен судски преведувач по англиски јазик на Министерството за правда на Република Северна Македонија. Активно ги користи современите компјутерски апликации и технологии, и успешно ги инкорпорира во реализацијата на наставата на сите универзитетски циклуси, како и во научно-истражувачката работа.

Пред да ја започне својата академска кариера во високото образование, проф. д-р Снежана Мојсовска Саламовска стекнала повеќегодишно работно искуство во областа на бизнис секторот, јавниот сектор, како и во невладиниот сектор. Во продолжение се издвоени некои нејзини релевантни професионални ангажмани:
· Координатор за локален економски развој во кабинетот на градоначалникот на Општина Битола, во периодот од 2002 до 2003 год.;
· Раководител на секторот за маркетинг на АД „Пивара Битола“ – Битола, во периодот од 2000 до 2002 год;
· Референт за план и анализа во ДОО „Битолатекс Трикотажа“ Битола, во периодот од 1999 до 2000 год;
· повеќегодишно менаџирање со мал семеен бизнис.

Наставно – образовна и научно-истражувачка дејност
Во 2003 година кандидатката е ангажирана во реализацијата на наставно-научниот процес на Економскиот факултет во Прилеп, како демонстратор на предметите Менаџмент, Деловно планирање и Маркетинг истражување. Исто така, таа е ангажирана и во доменот на меѓународната соработка на факултетот, во реализацијата на меѓународните проекти.
Во 2004 год. е избрана за соработник во звање помлад асистент, на група наставни дисциплини од областите  менаџмент и маркетинг, а во 2007 год. и во звање асистент на истата група наставни дисциплини. Притоа ги реализирала вежбите на следните предмети – менаџмент, деловно планирање, маркетинг истражување, претприемништво и мали бизниси, деловна логистика и маркетинг на услужни дејности, со постојана вклученост во реализацијата на меѓународните проекти на факултетот. 
Во 2009 год. е избрана за наставник во звање доцент на Универзитетот „Св.Климент Охридски“ во Битола, Економски факултет во Прилеп, во областа  менаџмент. До изборот за вонреден професор, д-р Снежана Мојсовска Саламовска ги реализирала предавањата и вежбите на следните предмети на Економскиот факултет:
· Прв циклус универзитетски студии

· Менаџмент

· Однесување на потрошувачите

· Организациски менаџмент
· Втор циклус универзитетски студии

· Менаџмент – напредно ниво

· Менаџерска економија

· Организациска култура и деловна етика
· Трет циклус универзитетски студии 

· Менаџмент

· Стратегиски маркетинг менаџмент

· Глобален менаџмент

Била ангажирана како професор на предметот Business Environment на Franklin University од Охајо, САД, во текот на две генерации на студенти во континуитет, од основањето на магистерскиот студиум Master of Business Administration во Република Македонија, кој што во целост се реализира на англиски јазик.
Исто така, таа била ангажирана и како професор на предметот Management of SME’s на регионалниот магистерски студиум - Master Programme in Entrepreneurship and Local Economic Development на  Stafordshire University – United Kingdom / SEE University, Macedonia, реализиран во рамките на ЕУ Темпус проект во 2012 год. Во рамките на овој студиум кој што се реализира на англиски јазик, таа била ментор на магистерски труд на меѓународен студент од Приштина, Косово.
Во овој период таа била ментор на повеќе магистерски трудови, како и член на комисии за оценка и одбрана на магистерски и докторски трудови, како на редовните студиуми на Економскиот факултет, така и на регионалниот докторски студиум на англиски јазик DOCSME’s, Entrepreneurship and Management of Small and Medium Sized Businesses”. 
Исто така, била член и на рецензентски комисии за избори на наставници и соработници, исто така била претседател и член на релевантни комисии на Економскиот факултет и Универзитет. „Св.Климент Охридски“ во Битола, како на пр. Комисија за евалуација, Комисија за плагијаторство итн.  Учествувала во повеќе меѓународни проекти, a била aнгажирана и како евалуатор на меѓународни проекти во рамките на ЕУ програмата ERA.Net RUS Programme, Call in S&T Projects. Избрана е за член на Македонското научно друштво – Битола.
Во насока на натамошно професионално усовршување и развој, во овој период таа поднесла апликација за реализација на постдокторски студиум во областа на дизајнирањето на професионални обуки и програми за континуирана едукација и доживотно учење во областите на менаџментот и бизнисот, со тема “Instructional and methodological strategies  for designing lifelong learning programmes in management and business with special emphasis on distance learning programmes design”, во рамките на ЕУ програмата Basileus.
Во периодот од изборот за вонреден професор до распишувањето на конкурсот за редовен професор, проф. д-р Снежана Мојсовска Саламовска ги реализирала предавањата и вежбите на следните предмети на Катедрата за менаџмент, маркетинг и бизнис на Економскиот Факултет:
· Прв циклус универзитетски студии 

· Менаџмент

· Бренд менаџмент
· Маркетинг истражување

· Втор циклус универзитетски студии

· Менаџмент – напредно ниво
· Маркетинг истражување - напредно ниво

· Менаџерска економија

· Организациска култура и деловна етика
· Организациски менаџмент

· Трет циклус универзитетски студии 

· Менаџмент

· Стратегиски маркетинг менаџмент
· Маркетинг истражување
Освен реализацијата на предавањата и вежбите по предметите од областа на маркетингот и менаџментот, проф. д-р Снежана Мојсовска Саламовска е активно вклучена во креирањето на елаборатите за втор и трет циклус студии на студиските програми од областа на маркетингот и менаџментот.
Проф. д-р Снежана Мојсовска Саламовска била член на повеќе рецензентски комисии за избор на наставници и соработници во различни звања, претседател и член на комисии на Економскиот факултет, како на пр.: Комисија за евалуација, Комисија за плагијаторство, член на научни одбори на меѓународни научни конференции на европски универзитети и научни списанија. Два пати била избирана за шеф на Катедрата за менаџмент, маркетинг и бизнис на Економскиот Факултет во Прилеп, Универзитет. „Св.Климент Охридски“ во Битола.

Таа активно се вклучува во активности од областа на академскиот и професионалниот развој на помладиот наставен кадар на универзитетот и пошироко.
Проф. д-р Снежана Мојсовска Саламовска досега била назначена за ментор на две докторски дисертации на македонски јазик, од вкупно стекнатите шест менторства на докторските студиуми. Таа исто така е член на повеќе комисии за оценка и одбрана на докторски дисертации на македонски и англиски јазик, на студиумите кои што се реализираат на македонски јазик, но исто така и на регионалниот докторски студиум кој што во целост се реализира на англиски јазик.
Во овој период таа била ангажирана како член на три комисии за оценка и одбрана на докторски дисертации на Универзитетот Софија Антиполис, Институт за Економија и Менаџмент (Institute Superieur d’Economie & Management) во Ница, Франција. 
Реализирала бројни визитинг предавања, како и бројни академски мобилности и предавања на европски и останати странски универзитети, како што се Универзитетот во Дубровник, Република Хрватска, Универзитетот “Софија Антиполис“ во Ница, Франција, Универзитетот „Св.Климент Охридски„ во Софија, Република Бугарија итн. Учествувала во програмите Еразмус+, CEEPUS,  како и во останати билатерални и мултиратерални програми. Член е на научни одбори на меѓународни научни конференции организирани од страна на европски универзитети, а во повеќе прилики била претседавач на работни сесии на меѓународни конференции.
Во овој период, таа исто така има реализирано бројни академски, научно истражувачки, стручни и останати ангажмани, како што се следните:
· Учества во научни одбори на меѓународни научни и стручни конференции во земјата и во странство,
· Ангажмани како истражувач во бројни научно-истражувачки проекти, како и проекти со апликативен карактер,

· Менторства и учества во комисии за одбрани на докторски трудови 

· Менторства и учества во комисии за одбрани на бројни магистерски и дипломски трудови, 
· Учество во комисии за оценка на научно-истражувачки трудови на студентите на  Универзитет. „Св.Климент Охридски“ во Битола,
· Ангажмани во проекти во соработка со бизнис заедницата, државните институции, невладиниот сектор, како и
· Останати активности поврзани со исполнувањето на посебните услови за избор во звање редовен професор.
Проф. д-р Снежана Мојсовска Саламовска постојано и активно се ангажира во работата со студентите. Реализирала бројни студентски менторства, учествувала во реализацијата на многу студентски семинари и проекти, особено во соработка со студентската организација AIESEC, а посебно била активна во одделот за Talent Management и развојот на млади кадри. Учествувала како ментор и консултант на бизнис план натпревари, како на универзитетско ниво, така и во други организации, и континуирано реализирала апликативни истражувања и студии на случај, како и останати форми на соработка со респектабилни компании и организации. Исто така, таа силно ја поддржува и научно-истражувачката дејност на студентите, и активно учествува во универзитетските комисии за оценка на научно-истражувачките трудови на студентите. Еден е од иницијаторите за формално основање на Case Study Club  на Економскиот факултет во Прилеп, со цел развивање на научно-истражувачката и апликативната дејност на студентите.

 Како резултат на сето тоа, проф. д-р Снежана Мојсовска Саламовска во континуитет добива исклучително високи оценки на универзитетската евалуација од страна на студентите (над 4,50). 
Меѓународна проектна активност и стручно-апликативна дејност

Проф. д-р Снежана Мојсовска Саламовска учествувала во бројни меѓународни проекти, а во продолжение се наведени некои нејзини порелевантни ангажмани, во периодот од изборот за вонреден професор досега:

· „A knowledge Alliance in Eco-Innovation Entrepreneurship to Boost SMEs Competitiveness”, Interreg Balkan Med Mediteranean EU Programme, 2017-2019, член на проектниот тим од Економскиот факултет - Прилеп
· Measuring the scope and quality of cooperation between the academia and business environment,  Fundacja Rozwoju Systemu Edukacji, Narodowa Agencja Programu Erasmus+, Warszawa, Poland, 2018, senior researcher

· “Entrepreneurial education for youth” , Erasmus + project,  position – expert on on-line course development,  trainer-consultant, 2017-18, CEFE Macedonia
·  Social and Economic Assistance Platform of Municipality of Chair, Skopje Interreg project, SEAP  2017, project expert
· “Dialog between youth and policy makers “, Erasmus +  project, position – Senior researcher, 2016, CEFE Macedonia 

· Regional Joint Doctoral Programme in Entrepreneurship and SME Management for Western Balkan Countries (DOCSMES), 2013-2016
Таа досега реализирала бројни предавања на повеќе меѓународни летни и зимски школи, како и предмети во целост за кои се доделени и Европски ЕКТС цертификати , и тоа:
· ISEM 2014, Stage Intensif Neo Bacheliers,  Institute Superieur d’Economie & Management, Course – Strategic Brand Management University of Sofia Antipolis , Nice,  France,  септември 2014

· International Summer School, „Ss. Cyril and Methodius” University – Skopje, Macedonia, „Make a Difference – Become a CSR EU Leader”, Ohrid, 2013
· RESITA  Summer School – Social Entrepreneurship, Social Innovations and Social Business models, Ohrid, 2013. Project organiser: Academic Entrepreneurship and Innovation Network of SEE Universities
· International Summer University Macedonia  (ISUM) во текот на три години - 2006, 2007, 2008, во организација на амбасадата на Кралството Холандија,  како ко-професор на предметите Integrated Marketing Communications и Strategic Brand Management, во соработка со еминентниот професор Robert Lauterborn, со којшто реализира долгогодишна акаденска соработка,како и студиски престој на Државниот Универзитет во  North Carolina at Chapel Hill, USA
· International Winter University Macedonia (IWUM)  2005,  во организација на амбасадата на Холандија, како ко-професор на предметот  Public Administration Management, соработка со професорот Marvin Hoffman PhD (во соработка е реализиран студиски престој на Appalachian State University in North Carolina, USA)
· Pristina Summer University 2004, Косово, реализирани предавања од областа на соработката меѓу образовните институции, владата и бизнис секторот.
Таа реализирала повеќе студиски престои на универзитети во САД, земјите на ЕУ, Руската  федерација, како и во други држави. 

Проф. Мојсовска Саламовска реализирала бројни обуки, работилници и семинари, како и консултантски ангажмани од областа на маркетингот и менаџментот, при што во улога на корисници на консултантските услуги се јавувале респектабилни организации и компании, како и општини во Република Северна Македонија. Во 2017 година положила и испит за проверка на знаењето во Министерството за правда на Република Македонија, со што стекнала статус на овластен постојан судски преведувач од македонски на англиски јазик и обратно.

Учества на меѓународни конференции и научни публикации
Проф. д-р Снежана Мојсовска Саламовска презентирала и објавила повеќе научни трудови на меѓународни научни конференции во земјата и во странство. Во продолжение се наведени некои нејзини поважни меѓународни публикации, објавени по изборот во вонреден професор.
1. STRATEGIC APROACHES IN FINANCIAL MARKETING MANAGEMENT - A KEY TO REALISTIC MARKETING ACCOUNTABILITY, International Journal of Strategic Management 2018, International Scientific Conference on Strategic Management and DSS, SM2018
2. FINANCIAL PERSPECTIVE IN THE SYSTEM FOR MEASURING ORGANIZATIONAL PERFORMANCE – CASE STUDY FOOD INDUSTRY IN THE REPUBLIC OF MACEDONIA, FOSTERING SUSTAINABLE DEVELOPMENT IN BUSINESS, TOURISM AND AGRICULTURE IN THE BALKAN COUNTRIES, University Haxhi Zeka, Peja, Kosovo, 2018
3. PLAIN PRODUCTS  –  A COMPREHENSIVE ANALYSIS OF CONSUMER PERCEPTIONS VS. BUSINESS IMPLICATIONS FOR COMPANIES, University of Dubrovnik, Croatia,  Scientific Conference - Dubrovnik International Economic Meeting , DIEM 2017
4. CONTEXT-APPROPRIATE IMPLEMENTATION OF BLENDED LEARNING IN HIGHER EDUCATION OF ECONOMICS AND MANAGEMENT, University of Dubrovnik, Croatia, Scientific Conference Dubrovnik International Economic Meeting, DIEM  2017
5. Designing University Programmes for Profesional Education in Marketing and Management in Macedonia – Challenges and Perspectives, УКЛО 21- УИК, Науката на УКЛО – искуства и перспективи, Крушево, 2017

6. BRAND VALUATION AND MARKETING ASSETS ASSESSMENT – THEORETICAL BACKGROUND vs CONTEMPORARY MANAGERIAL ISSUES, International Journal of Strategic Management, International Scientific Conference on Strategic Management and DSS, SM2016, Subotica (цитиран во 2016)
7. THE LEGACY OF ANTIQUITY IN THE CONTEMPORARY LEADERSHIP, Third International Conference ―Education across Borders, Education and Research across Time and Space, Bitola, 2016

8. Analysis of organizational architecture of small companies - does it allow building strong local brands or products only? University of Dubrovnik, Croatia, Dubrovnik International Economic Meeting 2015 (цитиран во 2015)
9. Analysis of Organisational Architecture in Non-Business Organisations for the Purposes of Organisational Development Strategy Design, Bulgarian Journal of Educational Research and Practice, Sofia vol. 87 No 1, 2015 (цитиран во 2015)
10. Organisational Architecture and Performance Management in Non-Business Organisations“ (author), International Conference on Organisational Culture and Leadership in Educational Institutions and Social Care Organizations”, Sofia University, 2014
Преглед на исполнетоста на посебните услови и критериуми за избор

Во продолжение, во извештајот е презентиран сумарниот преглед на исполнетоста на посебните услови и критериуми  за избор во звање редовен професор од областите Маркетинг и Менаџмент за проф. д-р Снежана Мојсовска Саламовска.
ТАБЕЛА ЗА ОЦЕНУВАЊЕ НА ИСПОЛНЕТОСТА НА ПОСЕБНИТЕ УСЛОВИ ЗА ИЗБОР ВО ЗВАЊА
(Анекс 1 од Правилникот за посебните услови и постапката за избор во наставно-научни, наставно-стручни, научни, наставни и соработнички звања на Универзитетот „Св. Климент Охридски“- Битола)
	ПРВ КРИТЕРИУМ

Резултати од научно – истражувачка работа

	УСЛОВИ
	

	Кандидатот е цитиран најмалку во еден труд (за избор во доцент, предавач или виш предавач), два трудови (за избор во вонреден професор или професор на висока стручна школа), односно три трудови (за избор во редовен професор) од автори чиишто трудови се објавени во референтна научна публикација. Цитираноста на трудовите се потврдува преку писмен доказ со достава на трудовите каде што е цитиран кандидатот или преу web пребарувач за цитираност (профил на кандидатот на Google Scholar или сличен на него)
	х

	Од вкупно објавените трудови во последните пет години, има објавено труд во списание или публикација индексирани во некоја од следниве бази: ЕBSCO, Emerald, Scopus, Thomson Reuters, Web of Science, Journal Citation Report, SCImago Journal Rank (објавените трудови треба да се нотирани на универзитетскиот репозиториум http://eprints.uklo.edu.mk/)

	х

	Има објавено најмалку три дополнителни труда во референтни научни публикации од предвидениот број со општите услови за избор во соодветното звање
	х

	Акредитиран е за ментор на трет циклус студии (без разлика дали во последните 5 години)
	х

	Раководел или учествувал во научно-истражувачки проект или раководи или учествува во научно-истражувачки проект кој е во тек
	х

	Одржал пленарно или почесно предавање на меѓународен собир или бил модератор на сесија на научна конференција
	х

	Бил или е член во уредувачки (организациски) или научен (програмски) одбор на меѓународна научна конференција или меѓународно научно списание
	х

	Бил рецензент на најмалку еден научно-истражувачки или стручен труд
	х

	Бил рецензент на најмалку еден универзитетски учебник, учебно помагало, монографија, практикум, збирка задачи и сл.
	

	Бил рецензент на предлог проекти и/или периодични и конечни извештаи од одобрени проекти
	

	Бил рецензент на предлози за државни и меѓународни награди за научни остварувања
	

	Член е во домашни или странски научни здруженија, друштва, асоцијации или институции
	х

	Реализирал или е во тек на реализација на постдокторски студии во странство
	

	Добил државна или меѓународна награда за научни постигнувања од пошироката научна област со која професионално се занимава
	

	Има објавен рецензиран учебник, монографија, практикум или збирка задачи од научната област за која се избира (како автор или во коавторство)

	

	Вкупно исполнети услови од прв критериум
	9


	ВТОР КРИТЕРИУМ

Резултати и искуство во наставната дејност и подготвување на наставен и научно-истражувачки подмладок 

	УСЛОВИ
	

	Бил или е ангажиран како наставник на друга единица на Универзитетот или на друга високообразовна установа од земјата или странство 
	х

	Учествувал во комисија за избор на други наставници и/или соработници 
	х

	Учествувал или учествува во реализација на наставата на втор или трет циклус студии 
	х

	Реализирал меѓународна мобилност на странски универзитет односно странска високообразовна установа по различни основи 
	х

	Учествува или учествувал во студиска програма чијашто настава се изведува на англиски наставен јазик или понудил предмет на англиски јазик како прозорец на мобилност 
	х

	Реализирал предавање на странска високообразовна установа (гостувачко, стручно, почесно и сл.) 
	х

	Подготвил дигитални ресурси (презентации, вежби, прашања, квизови и сл.) за студентите за најмалку еден предмет и истите ги поставил на online платформа за далечинско учење (Moodle и сл.) или на web страната на единицата или Универзитетот 
	х

	Бил член во Комисија за оценка или одбрана на магистерски, специјалистички или докторски труд 
	х

	Бил ментор или член на комисија за одбрана на дипломски труд 
	х

	Предавал или предава нов наставен предмет кој за прв пат се воведува во студиска програма


	х

	Учествувал или учествува во изработка на елаборат за акредитација на студиска прграма на прв, втор или трет циклус студии 
	х

	Има стекнато искуство во високо-образовна дејност како: ректор; проректор; декан/директор; продекан/заменик директор; раководител на внатрешна организациона единица/лабораторија; член на универзитетски сенат; член на факултетска или универзитетска комисија; раководител на ЕКТС на Универзитет/единица; член на Совет на докторскин студии на Универзитет/Единица; член во Комисија за самоевалуација; член на Интеруниверзитетска комисија; член во Одбор за акредитација и евалуација.
	х

	Има позитивна оценка од најмалку 3,5 од спроведените самоевалуации во последните 5 години 
	х

	Вкупно исполнети услови од втор критериум

	ТРЕТ КРИТЕРИУМ

Стручно-применувачка или стручно-уметничка дејност 

	УСЛОВИ
	

	Учествувал или учествува во работна група/тело за изработка на студија, ревизија, елаборат, идеен проект, стручна анализа, вештачење, арихитектонско решение, стратегија, правилник, статут, закон и сл.
	х

	Посетувал обуки, семинари, тркалезни маси, курсеви, форуми, работилници и сл. од стручен или професионален карактер организирани од меѓународни или домашни институции 
	х

	Поседува сертификат или потврда за стручно или професионално усовршување издаден од релевантна институција 
	х

	Ангажиран е или бил ангажиран како експерт од страна на меѓународна или домашна стручна организација, институција или асоцијација
	х

	(Ко)автор е на книга/монографија од стручна област/речник/енциклопедија 
	

	Учествувал во реализација на обука/семинар/курс/работилница/летна школа за потребите на стопанските и нестопанските дејности 
	х

	Бил или е член на национална или меѓународна жири комисија од полето во кое се избира 
	х

	Реализирал превод на книга или дел од книга
	х

	Учествувал во проектирање, развој или имплементација на софтверски или ИКТ решенија 
	

	Учествувал во реализација на проектни активности во проекти финансирани од ЕУ или други домашни или странски фондови
	х

	Учествувал во промотивни активности на факултетот 
	х

	Бил уредник на речник или енциклопедија 
	

	Регистрирал патенти/иновации прифатени од Државниот завод за индустриска сопственост 
	

	Рецензирал учебник за основно или средно образование од потесната или пошироката област за која се врши изборот 
	

	Има објавено стручна/професионална статија во домашни или странски публикации (списание, весник, зборник на трудови и сл.) 
	х

	Лекторирал трудови на странски/ македонски јазик 
	

	Учествува(л) во лабораториски и теренски истражувања или мерење наменети за стопанството 
	х

	Вкупно исполнети услови од трет критериум
	11


	ВКУПНО ИСПОЛНЕТИ УСЛОВИ ОД СИТЕ ТРИ КРИТЕРИУМИ 
	33


КОНСТАТАЦИЈА И ПРЕДЛОГ

Во согласност со претходно изнесеното, Комисијата констатира дека станува збор за кандидатка која што во својата академска кариера покажала исклучителна посветеност кон својата професија, и која што во континуитет е активна како во наставно-образовната, така и во научно-истражувачката и апликативната дејност. 
Таа перманентно работи на својата постојана интелектуална надградба и професионално усовршување, а она што посебно треба да се истакне е нејзината внатрешна мотивација, љубовта кон професијата, како и видливиот ентузијазам во реализацијата на наставата и останатите академски и истражувачки активности. 
Комисијата е едногласна во својата констатација дека  проф. д-р Снежана Мојсовска Саламовска е веќе солидно изграден универзитетски професор, исклучително посветена на својата професија, со изградена солидна меѓународна репутација, што од особена важност за натамошната меѓународна афирмација на високообразовната институција на која што и’ припаѓа.
Комисијата констатира дека кандидатката, проф. д-р Снежана Мојсовска Саламовска, како во поглед на наставно-образовната дејност, така и во поглед на научно-истражувачката и стручно-апликативната дејност, во целост ги исполнува општите и посебните услови и критериуми за избор за наставник во звање редовен професор, и му предлага на Наставно-научниот совет на Економскиот факултет да ја избере проф. д-р Снежана Мојсовска Саламовска во звање  редовен професор  во областите Маркетинг и Менаџмент. 

 Рецензиона комисија:
1. проф. д-р Марика Башеска Ѓорѓиеска,
 редовен професор во пензија , Универзитет „Св. Климент Охридски“ – Битола, Економски факултет – Прилеп
2. проф. д-р Нада Секуловска, 
редовен професор во пензија, Универзитет „Св. Кирил и Методиј“ – Скопје, Економски факултет
3. проф. д-р Изет Зеќири, 
редовен професор на Факултетот за бизнис и економија, Универзитет на Југоисточна Европа, Тетово, член на МАНУ
Прилеп, 28.05.2019 год.
�Лицата кои веќе имаат засновано работен однос на единицата на којашто конкурираат за избор во звање, имаат обврска нивните трудови да ги објават на универзитетскиот репозиториум �HYPERLINK "http://eprints.uklo.edu.mk"�http://eprints.uklo.edu.mk�


�Овој критериум за избор во звање редовен професор ќе се применува до влегувањето на сила на членот 166 став (3) точка 5 од ЗВО (Сл.в. на РМ 82/2018), а потоа истиот станува дел од општите критериуми за избор во звање во редовен професор и не може да се вреднува како исполнет услов од посебните критериуми





5
14

